
DR.31.3.2010 43 

 
 Patik, Yang di-Pertua dan Ahli-ahli Dewan 
Rakyat Malaysia di dalam Persidangan Parlimen, 
memohon ampun mempersembahkan suatu 
ucapan yang ikhlas daripada Majlis Dewan 
Rakyat mengucapkan berbanyak-banyak syukur 
dan menjunjung kasih kerana Titah Ucapan 
Tuanku semasa membuka Penggal Ketiga 
Parlimen, Yang Kedua Belas.” [30 Mac 2010]  

 

 Timbalan Yang di-Pertua [Datuk Dr. Haji Wan Junaidi Tuanku Jaafar]: 
Ahli-ahli Yang Berhormat, saya telah menerima dan membenarkan permohonan 
daripada Kementerian Sumber Asli dan Alam Sekitar yang dijadualkan pada 
nombor 12 di belakangkan ke nombor 20 dan digantikan dengan Kementerian 
Perdagangan Dalam Negeri, Koperasi dan Kepenggunaan dan susunan giliran 
kementerian menjawab ke atas perbahasan Titah Diraja.  

 Sekarang saya ingin menjemput Yang Berhormat Menteri Kementerian 
Pengajian Tinggi.  

 [Timbalan Yang di-Pertua (Datuk Ronald Kiandee) mempengerusikan 
Mesyuarat] 

 

12.31 tgh. 

Menteri Pengajian Tinggi [Dato’ Seri Mohamed Khaled bin Nordin]: 
Tuan Yang di-Pertua, terlebih dahulu saya bagi pihak Kementerian Pengajian 
Tinggi mengucapkan setinggi-tinggi terima kasih kepada semua Ahli-ahli Yang 
Berhormat yang telah mengambil bahagian semasa membahas usul Menjunjung 
Kasih Titah Ucapan Seri Paduka Baginda Yang di-Pertuan Agong yang 
menyentuh perkara-perkara berkaitan dengan Kementerian Pengajian Tinggi.  

 Tuan Yang di-Pertua, Yang Berhormat Kuala Krau, Simpang Renggam, 
Kinabatangan dan Parit Sulong telah membangkitkan dan menyambut baik 
langkah transformasi politeknik yang dilancarkan baru-baru ini termasuklah 
langkah menaik taraf tiga buah politeknik kepada politeknik premier. Untuk 
makluman Ahli-ahli Yang Berhormat, selaras dengan hasrat kerajaan untuk 
merencana Model Ekonomi Baru dan perlaksanaan Pelan Strategik Pengajian 
Tinggi Negara, pihak Kementerian Pengajian Tinggi menetapkan bahawa 
politeknik perlu melalui proses transformasi dengan diperkasa dan dimantapkan 
sistem pengajian teknikal dan vokasional supaya ia mampu memenuhi keperluan 
negara di samping bersaing menjadi institusi pilihan utama di kalangan pelajar 
lepasan Sijil Pelajaran Malaysia. 

 Ia juga bermatlamat untuk menghapuskan persepsi awam yang selama ini 
mendakwa sistem pengajian politeknik hanyalah laluan kedua atau second chance 
dengan izin kepada pelajar. Serentak dengan pelancaran tersebut, tiga buah 
politeknik perintis telah dinaiktarafkan sebagai politeknik premier iaitu Politeknik 
Sultan Sallahuddin Abdul Aziz Shah, Shah Alam; Politeknik Ungku Omar, Ipoh dan 
Politeknik Johor Bahru. Bagi melaksanakan transformasi ini, kementerian akan 
memfokuskan usaha mempertingkatkan akses kepada politeknik melalui 
penyediaan lebih banyak tempat dan mempelbagaikan dan meningkatkan tahap 
pengajian politeknik.  

 Kita akan melaksanakan proses leveling up, dengan izin, dari segi 
kompetensi pembangunan ilmu melalui usah menaik taraf secara berperingkat 



Patik, Yang di-Pertua dan Ahli-ahli Dewan Rakyat Malaysia di dalam Persidangan Parlimen, memohon ampun mempersembahkan suatu ucapan yang ikhlas daripada Majlis Dewan Rakyat mengucapkan berbanyak-banyak syukur dan menjunjung kasih kerana Titah Ucapan Tuanku semasa membuka Penggal Ketiga Parlimen, Yang Kedua Belas." [30 Mac 2010]. Timbalan Yang di-Pertua [Datuk Dr. Haji Wan Junaidi Tuanku Jaafar]: Ahli-ahli Yang Berhormat, saya telah menerima dan membenarkan permohonan daripada Kementerian Sumber Asli dan Alam Sekitar yang dijadualkan pada nombor 12 di belakangkan ke nombor 20 dan digantikan dengan Kementerian Perdagangan Dalam Negeri, Koperasi dan Kepenggunaan dan susunan giliran kementerian menjawab ke atas perbahasan Titah Diraja. Sekarang saya ingin menjemput Yang Berhormat Menteri Kementerian Pengajian Tinggi. [Timbalan Yang di-Pertua (Datuk Ronald Kiandee) mempengerusikan Mesyuarat]. 12.31 tgh. Menteri Pengajian Tinggi [Dato' Seri Mohamed Khaled bin Nordin]: Tuan Yang di-Pertua, terlebih dahulu saya bagi pihak Kementerian Pengajian Tinggi mengucapkan setinggi-tinggi terima kasih kepada semua Ahli-ahli Yang Berhormat yang telah mengambil bahagian semasa membahas usul Menjunjung Kasih Titah Ucapan Seri Paduka Baginda Yang di-Pertuan Agong yang menyentuh perkara-perkara berkaitan dengan Kementerian Pengajian Tinggi. Tuan Yang di-Pertua, Yang Berhormat Kuala Krau, Simpang Renggam, Kinabatangan dan Parit Sulong telah membangkitkan dan menyambut baik langkah transformasi politeknik yang dilancarkan baru-baru ini termasuklah langkah menaik taraf tiga buah politeknik kepada politeknik premier. Untuk makluman Ahli-ahli Yang Berhormat, selaras dengan hasrat kerajaan untuk merencana Model Ekonomi Baru dan perlaksanaan Pelan Strategik Pengajian Tinggi Negara, pihak Kementerian Pengajian Tinggi menetapkan bahawa politeknik perlu melalui proses transformasi dengan diperkasa dan dimantapkan sistem pengajian teknikal dan vokasional supaya ia mampu memenuhi keperluan negara di samping bersaing menjadi institusi pilihan utama di kalangan pelajar lepasan Sijil Pelajaran Malaysia. Ia juga bermatlamat untuk menghapuskan persepsi awam yang selama ini mendakwa sistem pengajian politeknik hanyalah laluan kedua atau second chance dengan izin kepada pelajar. Serentak dengan pelancaran tersebut, tiga buah politeknik perintis telah dinaiktarafkan sebagai politeknik premier iaitu Politeknik Sultan Sallahuddin Abdul Aziz Shah, Shah Alam; Politeknik Ungku Omar, Ipoh dan Politeknik Johor Bahru. Bagi melaksanakan transformasi ini, kementerian akan memfokuskan usaha mempertingkatkan akses kepada politeknik melalui penyediaan lebih banyak tempat dan mempelbagaikan dan meningkatkan tahap pengajian politeknik. Kita akan melaksanakan proses leveling up, dengan izin, dari segi kompetensi pembangunan ilmu melalui usah menaik taraf secara berperingkat.